ཁ་བྱང་འདི་དང་འབྲེལ་བའི་བསམ་ཚུལ་གཟུ་བོར་ཞིག་མཁས་དབང་ཟམ་གདོང་རིན་པོ་ཆེ་ཚང་གིས་ཀྱང་གསུངས་མྱོང་ཡོད་པ་རེད།སྔོན་ཆད་ཁོང་གི་ལྟ་ཚུལ་འདི་བློ་ཡིད་དུ་གསལ་བོ་ཞིག་འཆར་ཐུབ་མ་སོང་།སྐབས་འདིར་མིག་བཙུམ་ཏེ་ཡིད་ལྷོད་ནས་ཕྱིར་བཅོས་དང་བློ་སྤོབས་དྲང་བདེན་དང་འདྲ་མཉམ་གྱི་སྒང་ནས་བསམ་བློ་ཞིག་བཏང་ཡོང་ན།ཏན་ཏན་ལྟ་ཚུལ་དང་བསམ་བློ་ཡག་པོ་ཞིག་རེད་འདོད་བྱུང་།ནང་བསྟན་ཆོས་ལུགས་པ་ཞིག་གམ།ཡང་ན་ཆོས་པ་ཞིག་ཡིན་ཕྱིན།སེམས་ཅན་སྤྱི་ལ་ཕན་པའི་བསམ་བློ་ཞིག་དགོས་པ་རེད།སྤྱིར་ནས་ཆོས་ལུགས་གང་དང་གང་ཡིན་ཀྱང་ཕན་སེམས་ཤིག་གི་ངོས་ནས་བཤད་ཡོད་རེད།ཡིན་ཀྱང་སྤྱི་ལ་ཁྱབ་སྟངས་དང་ལྷག་བསམ་རྒྱ་ཆེ་ཆུང་གི་སྟེང་ནས་ཁྱད་ཙམ་ཤོར་བ་མ་གཏོགས་པའི་བདེ་སྐྱིད་འདོད་པའི་དམིགས་ཡུལ་འདྲ་འདྲ་རེད།